ຊາອຸດີ ອາຣາເບີຍ ນຳພາ ການໂຈມຕີ ທາງອາກາດ ເປັນມື້ທີສອງລຽນຕິດ ຢູ່ເຢເມນ
ເຮືອບິນ​ລົບ​ຂອງ​ແນວ​ໂຮມ ໄດ້​ໂຈມຕີ ຄ້າຍທະຫານ ຫຼາຍ​ແຫ່ງ ​ແລະ ​ເປົ້າໝາຍ​ອື່ນໆ ທີ່​ພວກກະບົດຄວບຄຸມ ​ຢູ່ໃນ ​ແລະ​ອ້ອມແອ້ມ ນະຄອນຫລວງ Sana’a.
ເຮືອບິນລົບຫຼາຍລຳ ກຳລັງປະຕິບັດການໂຈມຕີ ຕໍ່ເປົ້າໝາຍ ຕ່າງໆຂອງກະບົດ ເປັນມື້ທີສອງລຽນຕິດ ໃນເຢເມັນ ຊຶ່ງເປັນ ພາກສ່ວນນຶ່ງ ໃນຄວາມພະຍາຍາມທີ່ນຳພາໂດຍ Saudi Arabia ເພື່ອຈະຂັບໄລ່ ພວກກະບົດ Houthi ຂອງຊາວ Shi’ite ອອກໄປຈາກເຂດຕ່າງໆ ທີ່ພວກເຂົາໄດ້ເຂົ້າຍຶດເອົາ ຢູ່ປະເທດດັ່ງກ່າວ ອີງຕາມບັນດາເຈົ້າໜ້າທີ່ເຢເມັນ ແລະ ພວກທີ່ເຫັນເຫດການ ກ່າວວ່າ ໃນວັນສຸກມື້ນີ້ ເຮືອບິນລົບຂອງແນວໂຮມ ໄດ້ໂຈມຕີ ຄ້າຍທະຫານຫຼາຍແຫ່ງ ແລະ ເປົ້າໝາຍອື່ນໆ ທີ່ພວກກະບົດ ຄວບຄຸມຢູ່ໃນ ແລະ ອ້ອມ ແອ້ມນະຄອນຫລວງ Sana’a ບັນດາ ເຈົ້າໜ້າທີ່ກອງທັບ ຍັງກ່າວອີກວ່າ ເປົ້າໝາຍຂອງການໂຈມຕີທາງອາກາດ ແມ່ນແນໃສ່ ແຂວງ Saada ຢູ່ໃນພາກເໜືອຂອງປະເທດ ຊຶ່ງເປັນຖານທີ່ໝັ້ນຂອງພວກກະບົດ Houthi ບັນດາເຈົ້າໜ້າທີ່ກອງທັບ Saudi ໄດ້ປະກາດວ່າ ການໂຈມຕີຖິ້ມລະເບີດ ຮອບທຳອິດ ແມ່ນໄດ້ຮັບຄວາມ  ແຕ່ ທີ່ປຶກສາຂອງກະຊວງປ້ອງກັນປະເທດ Saudi ທ່ານ Ahmad Bin Hassan Asiri ກ່າວວ່າ ການໂຈມຕີທາງພາກພື້ນດິນ ຂອງ ພັນທະມິດ ອາດຍັງຄົງມີຄວາມຈຳເປັນຢູ່ ທ່ານ Asiri ເວົ້າວ່າ ການຈັດຕັ້ງແນວໂຮມຂຶ້ນຢ່າງວ່ອງໄວຂອງ 10 ປະເທດ ຮວມທັງ 5 ປະເທດໃນເຂດອ່າວ ເປີເຊຍທີ່ປົກຄອງໂດຍກະສັດນັ້ນ ແມ່ນພວມພະຍາຍາມທີ່ຈະເອົາຊະນະ ພວກກະບົດ Houthi ທີ່ໜູນຫລັງໂດຍອີຣ່ານ ແລະ ນຳເອົາລັດຖະບານ ທີ່ຮັບຮອງເອົາໂດຍນານາຊາດ ຂອງເຢເມັນ ກັບຄືນມາປົກຄອງປະເທດດັ່ງກ່າວ ປາກິສຖານ ຊຶ່ງເປັນພັນທະມິດມາເປັນເວລາດົນນານຂອງ Saudi Arabia ກ່າວໃນ ວັນສຸກມື້ນີ້ວ່າ ຕົນຍັງບໍ່ທັນໄດ້ຕັດສິນໃຈເທື່ອ ວ່າ ຈະເຂົ້າຮ່ວມແນວໂຮມຫລືບໍ່ ລັດຖະມົນຕີກະຊວງປ້ອງກັນປະເທດປາກິສ ຖານ ທ່ານ Khawaja Asif ກ່າວຕໍ່ສະພາ ແຫ່ງຊາດ ວ່າ ປາກິສຖານ ພ້ອມແລ້ວ ທີ່ຈະປົກປ້ອງຜືນແຜ່ນດິນ ອັນຄົບຖ້ວນຂອງ Saudi Arabia ບໍ່ວ່າດ້ວຍວິທີໃດກໍຕາມ ແຕ່ບໍ່ຕ້ອງການ ທີ່ຈະເຂົ້າພົວພັນ ໃນສົງຄາມສາສະໜາ